b"\n_START_ARTICLE_\nLutnja\n_START_PARAGRAPH_\nL\xc3\xbatnja je strunsko sredozemsko glasbilo iz dru\xc5\xbeine brenkal. Njen izvor sega nazaj do Srednjega veka. Lutnjo so v 9. stoletju razvili v Perziji, med 10. in 12. stoletjem pa so jo iz Arabije v Evropo prinesli kri\xc5\xbearji. Ime je dobila iz arabske besede al-'ud, ki pomeni leseno glasbilo._NEWLINE_V renesansi je lutnja veljala za kraljico in\xc5\xa1trumentov. V 17. stoletju je ta sloves izgubila, v 18. stoletju pa so jo izpodrinili druga glasbila s strunami in tipkami. Evropa se je z lutnjo spoznala prek islamske \xc5\xa0panije (Al-\xc3\x81ndalus). Bila je priljubljen in\xc5\xa1trument med XIV in XVIII stoletjem. Igranje nanjo je znova o\xc5\xbeivelo v 20. stoletju.\n_START_SECTION_\nTehnika\n_START_PARAGRAPH_\nIn\xc5\xa1trument se dr\xc5\xbei na podoben na\xc4\x8din kakor kitara. Orientalske, srednjeve\xc5\xa1ke in \xc5\xa0panska lutnja se igrajo s pomo\xc4\x8djo tako imenovane pue (\xc5\xa1pa. p\xc3\xbaa) ali plektra (oboje je neke vrste trzalica). Od srednjega veka naprej se je opustilo igranje s puo. Strune se je za\xc4\x8delo ubirati z blazinicami prstov ali z nohti. Tak\xc5\xa1en na\xc4\x8din igranja je omogo\xc4\x8dal ve\xc4\x8djo svobodo izra\xc5\xbeanja. Iz tak\xc5\xa1nega na\xc4\x8dina igranja izvira tudi tehnika igranja kitare za desno roko._NEWLINE_Leva roka pritiska na strune in na ta na\xc4\x8din omogo\xc4\x8da tvorbo akordov in proizvaja melodijo. V primeru teorbe, arhelutnje, baro\xc4\x8dne lutnje itn. obstajajo tudi basovske strune, na katere se ne pritiska, saj ne te\xc4\x8dejo po ubiralki, temve\xc4\x8d jih ubira le desna roka z namenom proizvesti nizke tone in kot spremljava bolj glasnim in\xc5\xa1trumentom._NEWLINE_Pomembni skladatelji in interpreti iz renesan\xc4\x8dnega in baro\xc4\x8dnega obdobja so bili John Dowland, Girolamo Kapsberger in Robert de Vise\xc3\xa9.\n_START_SECTION_\nArabska lutnja\n_START_PARAGRAPH_\nBeseda lutnja prihaja iz arabske besede `\xc5\xabd (\xd8\xb9\xd9\x88\xd8\xaf), ki ima ve\xc4\x8d pomenov, med drugim tudi les. Lutnje iz arabskih de\xc5\xbeel in Bli\xc5\xbenjega vzhoda omogo\xc4\x8dajo igranje \xc4\x8detrt tonov. V primerjavi z evropskimi lutnjami imajo kraj\xc5\xa1i vrat in ve\xc4\x8dji trup. Po navadi ima arabska lutnja samo \xc5\xa1tiri podvojene strune in eno basovsko. Register arabske lutnje sta navadno dve oktavi in pol. Uporablja se kot in\xc5\xa1trument v arabski klasi\xc4\x8dni in ljudski glasbi, v vseh arabskih de\xc5\xbeelah in tudi v Gruziji.\n_START_SECTION_\nKitajska lutnja ali pipa\n_START_PARAGRAPH_\nTelo spominja na splo\xc5\xa1\xc4\x8deno hru\xc5\xa1ko izrezljane iz lesa s \xc5\xa1tirimi strunami. Obstajajo poro\xc4\x8dila, ki datirajo njen obstoj \xc5\xbee v 2. stoletju pred na\xc5\xa1im \xc5\xa1tetjem._NEWLINE_Da se lahko izvabi zanjo zna\xc4\x8dilen zvok so potrebni \xc5\xa1e posebej spretni prsti._NEWLINE_Po navadi spremlja petje pesmi, najve\xc4\x8dkrat epskih, ki opisujejo pomembne zgodovinske dogodke ali bitke. Je predvsem solisti\xc4\x8dni in\xc5\xa1trument._NEWLINE_Njen repertoar na eni strani obsega tako kitajska tradicionalna dela, ki so v ve\xc4\x8dji meri anonimna, kot tudi glasbo sodobnih skladateljev, zaznamovano z zahodnimi in kitajskimi vplivi. Ena izmed dovr\xc5\xa1enih interpretk tega in\xc5\xa1trumenta je Liu Fanges.\n_START_SECTION_\nLutnja v modernem svetu\n_START_PARAGRAPH_\nLutnja je, skupaj s prebujenim zanimanjem za staro glasbo, ki ga je krepilo gibanje za staro renesan\xc4\x8dno in baro\xc4\x8dno glasbo okoli leta 1930 in naprej skozi dvajseto stoletje, do\xc5\xbeivela preporod._NEWLINE_Julian Bream je postal slaven zaradi svojih koncertov z lutnjo in violino, kakor tudi Hans Neemann, Walter Gerwig, Suzanne Bloch in Diana Poulton. Sodobne lutnje so replike, oziroma skoraj kopije zgodovinskih in\xc5\xa1trumentov, ki so pre\xc5\xbeiveli in so danes del muzejskih ali zasebnih zbirk. Vendar pa je tudi dandanes \xc5\xa1e vedno mogo\xc4\x8de najti rokodelce, ki se posve\xc4\x8dajo izdelavi novih lutenj. Izdeluje se jih po naro\xc4\x8dilu ali pa se jih od koga odkupi, vendar so mo\xc5\xbenosti za slednje zelo omejene. Zaradi tega so lutnje ve\xc4\x8dinoma dra\xc5\xbeje kot ostali moderni in\xc5\xa1trumenti, ki se izdelujejo masovno, kot na primer kitara, v\xc4\x8dasih prese\xc5\xbeejo celo ceno violine._NEWLINE_Nasprotno s preteklimi obdobji dandanes obstajajo razli\xc4\x8dne vrste lutenj: srednjeve\xc5\xa1ke, renesan\xc4\x8dne, arhelutnja za baro\xc4\x8dna dela (archila\xc3\xbad), teorbe (tiorbas) na katere se v baro\xc4\x8dnih sestavih igra generalbas._NEWLINE_Regionalna raznovrstnost lutenj je prisotna v Gr\xc4\x8diji: laouto in outi, sta dve vrsti gr\xc5\xa1kih lutenj, obe sorodni arabski lutnji. Med svetovno znane lutnjarje sodijo: Konrad Ragossnig, Robert Barto, Desmond Dupr\xc3\xa9, Eduardo Eg\xc3\xbcez, Edin Karamazov, Luca Pianca, Edmund Spencer, Hopkinson Smith, Axel Wolf, Nigel North, Eligio Quinteiro, Stephen Stubbs, Richard Stone, Pascal Monteilhet, Ariel Abramovich, Evangelina Mascardi, Luciano Contini, William Waters, Paul O'Dette, Rolf Lislevand, Anthony Rooley, Eug\xc3\xa8ne Ferr\xc3\xa9._NEWLINE_Svetovno znani pevec Sting igra lutnja in arhelutnjo. Ob\xc4\x8dasno sodeluje z Edinom Karamazovom._NEWLINE_V sklopu pop kulture je tudi kolumbijska pevka Shakira uporabila lutnjo v svoji pesmi Ojos as\xc3\xad v sodelovanju z glasbenikom Timom Mitchellom._NEWLINE_\xc5\xa0panska lutnja (la\xc3\xbad espa\xc3\xb1ol) je skupaj z bandurijo nepogre\xc5\xa1ljiva v tradicionalni univerzitetni \xc5\xa1panski tuni(tuna). Obstaja tudi kubanska lutnja (la\xc3\xbad cubano). Znan interpret te vrste lutnje je Barbarito Torres, ki jo igra v Buena Vista Social Club. S \xc5\xa1pansko lutnjo deli enak izgled, a druga\xc4\x8dno uglasitev."